**Мичән авыл җирлегенең 2021 нче елга отчеты**

Хәерле көн, исәнмесез хөрмәтле авылдашлар, килгән җитәкчеләр!

Без бүген Мичән авыл җирлеге гражданнар җыены үткәрергә җыелдык. Жыенда: Саба муниципаль районы башлыгы Минниханов Рәис Нургалиевич һәм төрле оешмаларның бүлек җитәкчеләре, авыл җирлеге Советы депутатлары катнаша.

Узган елгы вәзгыят безнең тормышыбызга азмы-күпме үзгәрешләр кертте. Башка еллардан аермалы буларак 2021 елны узган җыенда ЗУУМ программасы аша карау һәм тыңлау мөмкинлеге булдырылды. Быелда әлеге программа аша безгә кушылучылар сез дә үзегезнең борчыган сорауларыгызны, тәкъдимнәрегезне безгә җиткерә аласыз.

Җыенның көн тәртибенә күчәбез, ул түбәндәгечә:

1. Мичән авыл җирлегендә урнашкан учрежденияләрнең 2021 елда башкарылган эшләренә анализ һәм 2022 елга эшләрен камилләштерү буенча планнары.
2. Участок полиция хезмәткәре Садриев Рөстәм Әюпович чыгышы.
3. Янгынга каршы күзәтчелек бүлеге җитәкчесе Галимуллин Айнур Рифкатович чыгышы
4. Саба районы ветернинария берләшмәсе җитәкчесе Ганиев Зөлфәт Рифкатович чыгышы
5. Сабадагы «Россельхозбанк» өстәмә офис җитәкчесе Билалова Разина Кашафетдиновна чыгышы.
6. Мичән авыл җирлеге советының 2021 нче елга отчеты һәм 2022 елга планнар.
7. Узган елгы отчет җыенында халыкның биргән сораулары, тәкъдимнәрнең үтәлеше һәм 2022 елга халыктан сораулар.
8. Саба муниципаль районы Башкарма комитеты әйдәп баручы белгече Исхакова Альбина Раифовна чыгышы.
9. Саба муниципаль районы башлыгы Минниханов Рәис Нургалиевичның йомгаклау чыгышы.

**Сүз бирелә: 1**.Мичән төп гомумбелем бирү мәктәбе директоры Закиров Дилюс Ридәиль улына.

**2.**ИскеМичән “Таң” балалар бакчасы мөдире Шайхлисламова Гүзәлия Габдельнакыйп кызына.

**3.** Яңа Мичән “Каенкай” балалар бакчасы мөдире Садикова Гүзәл Сахиулла кызына.

**4**. Яңа Мичән мәдәният йорты мөдире Ибрагимова Гөлфинә Гаптерауф кызына.

**5.** Иске Мичән мәдәният йорты мөдире Шамилова Рамилә Рамиль кызына.

**6**.Керәнне авыл клубы мөдире Гафуров Ильзат Назим улына.

**7.**Яңа Мичән авыл китапханәсе мөдире Сайфутдинова Фирдәвес Ясәви кызына.

**8.** Яңа Мичән фельдшеры Зәйнетдинова Гөлшаһидә Нигмәтҗан кызына.

**9.** Иске Мичән фельдшеры Загидуллина Миләүшә Ислам кызына.

**10.** Керәнне фельдшеры Даминова Алисә Хәйдәр кызына.

Мичән авыл җирлеге үсешендә авыл хуҗалыгы төп роль уйный. Җирлегебездә ООО “Саба”ның Мичән бүлекчәсе эшли. Сезгә авыл хуҗалыгы предприятиеларының 2021 нче елгы күрсәткечләрен сөйләп китәм. ООО “Саба”ның Мичән бүләкчәсендә барлыгы җитештерелгән тулаем продукция бәясе- 250 мең 425 сум. Авыл хуҗалыгы җирләре 3 мен 373 гектар. 100 гектарга җитештерелгән продукция 7 мең 424 сумны тәшкил итте. Узган ел белән чагыштырганда җитештерелгән продукция 87 мең 834 сумга артыгырак.

Мичән авыл җирлеге әлеге күрсәткеч белән район җирлекләре арасында 7 нчы урынны алып тора.

ООО “Саба”ның Мичән бүлекчәсендә савым сыерлары 400 баш. Бер савым сыерыннан елына 8843 кг сөт савыла. Райондагы җирлекләр арасында рейтингы -9 урында. Сөт саву район күрәткеченнән кимерәк. Узган ел белән чагыштырганда җитештерелгән продукция 1711 кг. га артыгырак.

ООО “Саба”ның Мичән бүләкчәсендә эшләүчеләр ашлык урып- җыю компаниясендә армый- талмый эшләделәр. Уртача 1 гектардан 17,4 центнер ашлык җыеп алынды. Район рейтингы буенча 6 урында. Узган ел белән чагыштырганда җитештерелгән продукция 26.6 центнерга кимерәк.

Ит җитештерү күләме артымы 311 кг, район буенча 5 урында. Узган ел белән чагыштырганда җитештерелгән продукция 16 кг. артыгырак.

Барлыгы ООО “Саба”ның Мичән бүләкчәсендә 85 кеше эшли. Уртача хезмәт хакы- 26 мең 304 сум. 2020 нче елда 96 кеше эшләп 22 мең 159 сум хезмәт хакы алган.

Халык үз хуҗалыгында мал-туар асрап, җитештергән продукциясенең үзеннән артканын сатып әзме-күпме файда эшләп көн күрә. 231 хуҗалыкта 348 мөгезле эре терлек исәпләнә *(2020 нче ел белән чагыштырганда 15 кэ кимегэн)*. 148 савым сыеры,5 ат бар (*2020 нчы ел белән чагыштырганда үзгәрешсез*), сарыклар 3кә кимеп- 143 сарык , кәҗә 1 гә кимеп- 27 кәҗә калды.

Мичән авыл җирлеге буенча 136 хуҗалык Татарстан Республикасы авыл хуҗалыгы министрлыгыннан 438 мең 700 сумлык ярдәм алды. Сыер һәм кәҗә асраучыларга ветеренар хезмәт күрсәтү белән берлектә 430 мең 700 сумлык субсидия акчасы таратылды. 1 айга кадәр алган чеби, казларга дәүләт тарафыннан 2021 елда субсидия бирелмэде. Узган ел белән чагыштырганда алынган субсидия бәясе 159 мең 970 сумга ким бирелде.

Җирлектәге 231 хуҗалыкка 148 савым сыеры бар, 100 хуҗалыкка бүлгәндә 64 савым сыеры туры килә, күрсәткечләр узган ел белән чагыштырганда үзгәрешсез.

5 сыер асраучы –3 хуҗалык, 4 сыер асраучы- 2 хуҗалык, 3 сыер асраучылар- 9 хуҗалык, 2 сыер асраучылар -33 хуҗалык, 1 сыер асраучылар саны 32 хуҗалык.

**Керем**

Авыл җирлеге Советының төп эшләренең берсе булып халыктан җир һәм милек налоглары җыю тора.

2021 нче елда милек налогы 65 мен хисапланды, үтәлеш- 50 мен 600 сум җыелды . Милек налогы 2021 нче ел башына 100 сум җыясы калып, ел ахырына недаимка 482 сум калды. Җир налогы- 330 мең сум хисапланды, үтәлеш 392 мен 600 сум булды. Җир налогы 2021 нче ел башына 6 мен 600 сум җыясы калып, ел ахырына недаимка 12 мең 500 сум калды.

Керемгә налог 120 мен сум хисапланды, үтәлеш 229 мен 700 сум булды.

Барысы үз керемнәребез 520 мен 800 сумлык хисапланды, үтәлеш 685 мен 400 сум.

2021 ел бюджетының төп керем өлеше 3 млн. 228 мен 231 сум һәм чыгым өлеше 3 млн  345 мен 343 сум булды. Налогларны түләп бетермәүчеләрдә бар. Аларның исемлеген слайдларда күрәсез. Алар белән элемтәгә кереп сөйләшкәннән соң, түләүчеләр дә булды, кайберләре квитанция килмәде, дип акланды. Дөрестән дә квитанция килмәү очраклары да булды, аларга квитанцияләрне үзебез чыгарып бирдек. Түләмәүчеләрнең шактые авылдан читтә яшәүчеләр. Башка авыл җирлекләре белән чагыштырганда барлыгы кергән налог 92,45 % тәшкил итеп, 12 урында торабыз. Бүгенгесе көндә Түләмәүчеләр белән эшлибез, барлап чыкканнан соң барлыгы 12904,03 тиен җыелып бетмәгән налог суммасы . Җир налогы- 12200,21, Керем налогы-482,24 тиен, спец. Режим-134,55 сум.

Шулай ук җирлектә 7 шәхси эшмәкәр (ИП) теркәлеп эшли. 2021 нче елда 2 кеше эшмэкэр булып теркәлде. Үзмәшгульлелек юнәлеше буенча җирлегебездә барлыгы 23 кеше теркәлде. Болар арасында шәхси эшмәкәрлек, тарактор, төзелеш хезмәте күрсәтүчеләр бар. Кергән налог суммасы 15 мең 283 сум 93 т.тәшкил итте.

**Җирлектә 231 хуҗалыкта, 613 кеше яши.**

*Иске Мичән – 75 хуҗалыкта, 232 кеше, Яңа Мичән -97 хуҗалыкта, 285 кеше, Керәннедә – 52 хуҗалыкта, 92 кеше, Бакшандыда – 7 хуҗалыкта, 4 кеше.*

2021 нче елда җирлегебездә 4 бала дөньяга килде. *(2020 нчы елда җирлегебездә 8 бала дөньяга килде, 2021 елда 4 балага кимерәк).* 8 кеше вафат булды *(2020 нче ел белән чагыштыргшанда- үзгәрешсез ).*

2021 елда 5 кеше җирлеккә пропискага керде, пропискадан төшүчеләр 20 кеше.

2021 нче елда 6 гаилә корылды (*2020 ел белән чагыштырганда 4кә артыгырак*) Аерылышучы гаиләләр юк.

**СОЦИАЛЬ ЯКЛАУ**

Социаль яклауга килгәндә, Мичән авыл җирлегендә сугыш ветераннары калмады. Күп балалы гаиләләр 8. Күп балалы таныклыгы алучылар 1 гаилә. 25 яшькә кадәр беренче баласын алып кайткан, авыл җирлегендә яшәгән 1 гаилә бер тапкыр гына бирелә торган 50 мең сум акча алды. 101 мөмкинлекләре чикле кешеләр, шулар эченнән мөмкинлекләре чикле булган 5 бала яши. Җирлектә 120 тулы гаилэ, 3 балалары булмаган ялгыз пенсионер, 27 балалары читтэ булган ялгыз пенсионерлар, 11 ялгыз торучы караучысыз парлы пенсионерлар исәпләнә. Караучылары булмаган пенсионерларга 1 социаль работник каралган. 2021 нче елда күп балалы гаиләләр арасында комуналь торак хезмәтләр өчен бурычлылар юк.

Җирлектә барлыгы 290 хуҗалык исәпләнә, шуның эченнән 15 йорт теркәлмәгән, 2021 елда 3 пай җиренә регистрация үтәрелде. Моның буенча эш алып барыла.

**Почта**

4 авылда 3 почтальон эшли. Алар халыкка газета-журналларны, пенсияне вакытында тараталар. Халык белән уртак тел табып, һәр төр түләүләрне үз вакытында кабул итеп алалар. 2021 елда 69 песионер пенсия алаган.

**Мичән җирлеге Советында 3 кеше эшли.** Авыл Советының эчке өлеше бик матур итеп эшләнелгән, барлык уңайлыкларда тудырылган. 2021 нче елда 12 Совет утырышы узды, Сораулар белән килүче 6 кеше кабул ителде, халыкка 130 справка бирелде, барылыгы 2 муниципаль хезмәт күрсәтелде. Ел дәвамында 7 депутаттан торган Совет утырышлары, халык белән җыеннар булып тора. Яшь буынга җирлектә җирле үзидәрәнең роле турында аңлату эшләре алып барыла.

Газ тотылышы буенча 4422 м3 , 2020 елда 4812 м3 – экономия 390 м3. Электр энергиясе 1205 квт булып, 2020 елда 1580 квт, экономия -375 квт. Су тотылышы 10 м3 булып, 2020 елда 15 м3)– экономия 5 м3.

**УРАМ УТЫ**

Мичән авыл җирлеге буенча урам утларына килгәндә, җирлектә 86 светильник бар. 2021 елда 15 442 квт/сәг тотылып, 117 мең 882 сум акча тотылды. Бер светильникка уртача 179,5 квт электроэнергия тотылган. 2020 нчы ел белән чагышырганда экономия 9 917 квт/сәг. Мичән авылында светильниклар җиде урында куелган таймерлар белән идарә ителә. Таймерлар вакытында көйләнелеп торыла. “Сабэнергосервис” оешмасы белән тыгыз элемтәдә торабыз. Янган лампочкалар, таймер, автоматлар вакытында алыштырыла һәм график нигезендә техобслуживание үткәрелә.

**ЖКХ**

Халыкны су белән тәэмин итүдә һәм хуҗалыклардан чүп җыйнауда “Шемордан торак коммуналь хуҗалыгы хезмәт” күрсәтә. Судан өзеклекләр юк, көнкүреш калдыклары график нигезендә вакытында, айның 10 сы һәм 28 се көннәрендә җыела.

Мичән авыл җирлеге буенча коммуналь хезмәткә халыктан 2021 елда су өчен 533 мең 69 сум 31 тиен акча җыелды. Көнкүреш калдыкларын җыю буенча 771 мең 609 сум 57 тиен җыелды . Коммуналь хуҗалыкка бурычлы хуҗалыклар да бар. Аларның исемлеген (ут белән бергә) экранда күрәсез.Бу кешеләр 2020 елда судка бирелгән иде, 2021 елда выписка из ЕГРН зазать итеп булмау сәбәпле бирелмәде, быел судка бирергә янадан документлар җыя башладык. Коммуналь хезмәткә вакытында түләвегезне сорыйбыз. Хуҗалык зур күләмле көнкуреш, төзелеш һәм башка калдыкларны Шеморданга алып менергә тиеш була. Шәхси техникасы булса аның белән, шулай ук Шемордан коммуналь хуҗалыгыннан техника чакырту мөмкинлеге бар.

**Вакцина**

Бүгенгесе көндә Ковид-19 белән авыртучылар саны көннән- көн арта бара. Җирлегебездә барлыгы 18 яшьтән югары 469 кешенен 403 е вакцина ясаткан.

Барлыгы 60 яшьтән югары 157 кеше, шуларның 120 се вакцина ясаткан.

Һэрберебезнен сәламәтлеге үз кулыбызда авырулардан сакланып калу очен вакцинация ясатырга унай карашта булырга кирәк. Һәрберегездә вакцина ясатырга кирәк дип саныйм.

**Үзарасалым**

2021 елда үзарасалым акчасы һәр авылныкы үзенә тотылды. Яңа Мичән авылының Заречье урамына 334 мең 879 сумга 156 м., Иске Мичән авылының Нагорная урамына 262 мең 80 сумга 121 м., Керәнне авылынын Школьная урамына 122 мең 303 сумга 56 м. юл ремонтланды.

2021 нчы елда Мичән авыл җирлегендә 2022 нче ел өчен үзара салым буенча җыеннар үтте. Бу җыенда:

-Керәнне авылының Молодежная урамына, Яңа Мичән авылының Кооперативная урамнарына, Иске Мичән авылының Нагорная һәм Поперечная урамнарына юл ремонтлау дигән сораулар каралды. 2022 елда һәр авылның җыелган акчасы үзенә тотылачак.

**Мичән авыл җирлегендә 2021 нче елда хайран гына эшләр башкарылды.**

1. Керәнне авылында яшәүчеләр өчен Республика көне икеләтә бәйрәмгә тиң булды. Биредә 50 урынга исәпләнеп, подрядчы оешма көче белән төзелгән яңа клуб ачылды. Шушындый бина булдырганнары өчен район җитәкчеләренә рәхмәтебезне белдерәбез.

2. Иске Мичән авының Школьная урамында район электр челтәре ачык чыбыкларны изоляцияле чыбыкка алыштырды.

3.Керәнне мәчетенең фронтоны калай белән тышланылды.

4. Керәнне медпункытына тратуар салынды һәм баскыч ясалды.

5. Керәнне клубы каршына язгы сулар җыелып тормасын өчен таш белән түшәлеп ерганак ясалды һәм юл аркылы торба салынды.

6. Иске Мичәннең мастерской ишегалдына плитәдән юл салынды.

7. 2021 елның 1 августыннан 30 августына кадәр авыл җирлегендә хуҗалыкта булган җирләрнең, агачларның, үстергән яшелчәләрнең, мал саннарының исәбен алу үткәрелде.

8. Октябрь аенда Россия күләм җанисәп алу, ягъни перепись үткәрелде.

9. 19 сентябрь Россия федерациясенең федераль җыены дәүләт думасына 8 нче чакырылыш депутатларын сайлау үткәрелде.Ин истә кала торган вакыйга булып Яңа Мичән авылы егете Айтуганның һәм Керәнне авылы кызы Алисәнең туй көннәрендә безнең участокка кереп тавыш бирүе булды.

**ЯҢА ЙОРТЛАР**

Мичән авыл җирлеге елдан ел матурлана, яңа йортлар төзелә. Торак мәйданы тапшыру 2021 елда 498 кв.м.тәшкил итте. Моның эченә 2 шәхси йорт һәм 3 пристрой керде.

Җирлегебездә халык елдан ел **электрон түләүгә күчеп** бара. Барлыгы җирлектә 231 хуҗалык стационар телефонга тоташкан, шуның эченнән 117 хуҗалык интернетка, айпи телевиденияга килгәндә 83 хуҗалык тоташкан. Барлыгы җирлектә 231 хуҗалык интернетка тоташкан, шуларның 72 түләүләрне электрон түли.Авыллап күрсәткәндә: Иске Мичән 23, Яңа Мичән 21, Керәнне-21, Бакшанды -7 хуҗалык. 512 кеше ЕСИА да регистрация үткән.

**Кибетләр.**

Җирлектә сәүдә хезмәте күрсәтү буенча 4 кибет эшли . Шуларның 3 се ашамлыклар һәм төрле кирәк-яраклар сата, 1 кибет спиртлы эчемлекләр белән генә сату итә. 3 кибеттә терминаллар урнаштырылган, акчаны карта аша түләп була. Кибетләрдә көндәлек куллану товарлары халык соравы буенча даими рәвештә яңартылып торыла.

**Мәчетләр**

Җирлектә матур гына мәчетләр эшләп килә. Халкыбыз дини бәйрәмнәрдә бик теләп йөри. Имамнарыбыз мәчетләрне тәртиптә тоталар.

**СПОНСОРЛАР**

9 нчы октябрь көнне Иске Мичән авылы халкы өчен икеләтә бәйрәм авыл хуҗалыгы көне белән бергә авыл тарихына кереп калырлык вакыйга” Зөбәрҗәт чишмәсе” н ачу тантанасы үтте. Чишмә ачу, аны авыл уртасына китерү эшен оештыручы, башлап йорүче- шушы авылда туып, шунда гомер кичерүче Мәкъсудов Раил Роберт улы. Чишмэ янәшәсендә “Хәйрия бакчасы” да булдырылды. Ул бакчага җиләк-җимеш агачлары утыртылачак. Иң беренчеләрдән булып бу бакчага агачларны килгән кунакларыбыз утыртты. Алар утырткан агачлар аларның исемнәре белән табличкаларга язылып куелды. Киләчәктә бу бакчага һәркем агач утырта ала.Авылыбызны үстерүгә үз өлешен керткән өчен Мәкъсудов Раил Роберт улына чиксез рәхмәтебезне белдерәбез.

**Благоустройство**

Җирлекне тагында матурлату максатыннан авылларда өмәләр оештырыла, агачлар утырыла. Шулай ук, Мичән авыл җирлеге “Чистый берег” акциясендә катнашып, елга буйларын чистартты. Көзлектә авылыбыз зиратларында өмәләр үткәрелде. Барлык өмәдә катнашучыларга зур рәхмәт. Хөрмәтле авылдашлар, искәртеп китәбез, Эчке тәртип кагыйдәләренә, ягъни правила внешнего благоустройствога нигезләнеп без алга таба да капка-койма кырыйларында төзелеш материаллары, салам, печән куймау, шәхси хуҗалык территорияләрендә үлән чабылышын вакытында башкаруны, караучысыз йөргән йорт хайваннарын чыгармауны һәм башка кагыйдә бозуларны ныклы контроль астына алырга, чаралар күрергә тиешбез. Шулай ук яшәргә яраксыз буш, иске йортланы сүтереләчәк. Акт нигезендә адм.комиссия тарафыннан штрафлар каралган.

Бу юнәлештә азмы күпме эш башкарылды: Тиеш булмаган урыннарда чүп ташлау очраклары ачыкланып рекультивация эшләре башкарылды.

Авыл җирлеге буенча 2021 елда барыгы 1 иске йорт, 4 здание сүтелде. Иске йортларны суттеру, Югары субсидия нигезендә дэ башкарыла ала. Ягъни 1 КамАЗ төяп түгү 2000 сумга чыга шуның 780 сумын шәхси хуҗалык түләсә калган 1220 сумын бюджет хисабына башкарыла. Әлеге льгота 10 юлга кадәр каралган. Шулай ук хуҗалыкта ремонт эшләре башкарылды, 1 хуҗалыкны рәсмиләштерү теркәү буенча судка документлар эзерлэнэ.

Иске йортларга килгәндә алар әлегә шактый. Болар буенча эш алып барыла.

**Киләчәккә планнар белән таныштырып үтәм.**

Республика программаларында катнашу. Күздә тотыла шушы авыл юлларын норматив хәлгә китерү программасы һәм авыл территторияләрен комплекслы үстерү (йортлар салыну)

Иске кулланылышка яраксыз йортларны сүтү, оформить ителмичә калганнарын тиешле таләпкә китереп документларын булдыру.

Үзара салым акчаларына планлаштырылган эшләрне башкару һәм 2022 нче елга гражданнар җыенын үткәрү.

Шулай ук шәхси эшмәкәрлек, гаилә фермалары, инвестиция юнәлешендә эшләрне җанландырып җибәрү.

Яңа Мичән авылына 4 G тота торган Летай вышкасы кую.

Яңа Мичән авылында модульле кибет төзү

Яңа Мичән авылында фельдшер –акушерлык пункты төзү

2021 ел гомумэн сынаулар елы буларак истә калды. Шуңа карамастан республикада бер программада туктатылмады, киресенчә өстәмә ярдәмнәр булдырылды, икьтисадны халык эшчәнлеген, яшәешен саклап калуда зур эшләр башкарылды. Моның өчен җитәкчеләребезгә зур рәхмәт.

2015 елда җирлек үсешенең стратегиясе кабул ителгән иде. Ул гомумэн 2030 елга кадәр исәпләнелеп 2021 елны кертеп беренче этап буларак билгеләнде. Алга куелган планнар шактые чынга ашып килә, шушы юллар ремонтлау, вай фай точкалары урнаштыру, кәрәзле элемтә вышкасы урнаштыру, Керэннедэ авыл клубы төзү. Башкарылмый калганнары да бар, ләкин алар киләчәктә булыр дип ышанабыз. Яшьлэргэ спорт мәйданчыгы. Болар билгеле дәүләтебез ярдәме белән башкарыла.

Татарстанда 2022 ел белгәнебезчә Республикабыз Президенты карары нигезендә “Цифрлаштыру” елы буларак игълан ителде.

Минем чыгышым тәмам. Алга таба да бердәм булып, тиешле юнәлештә матур нәтиҗәләр күрсәтеп эшләргә һәм яшәргә язсын. Игътибарыгыз өчен рәхмәт!